Alexander Comes Lambsdorff
Alexander Sebastianus Leontius de Wenge Comes (Theodisce: Alexander Sebastian Léonce von der Wenge) Lambsdorff (natus die 5 Novembris 1966 Coloniae Agrippinae) historicus, legatus et vir publicus Germanicus factionis FDP est.

Munus 
Postquam scholam finivit et militiam absolvit, Lambsdorff ab anno 1987 Bonnae atque Vasingtoniae historiae atque rebus politicis studebat et anno 1993 magister artium recentiae historiae Europaeanae factus est. Tum legatus pro Administerio Foederali Rerum Exterarum operam dedit, inter alia Vasingtoniae.

Cursus honorum 
Lambsdorff, ab anno 1987 sodalis factionis FDP, anno 2004 primo legatus ad Parlamentum Europaeum electus est et ad hunc diem manet. Anno 2014 praeses vicarius Parlamenti electus est. Lambsdorff inter alia pro lingua Anglica a magistratibus Germaniae adhibenda nititur.Die 24 Septembris 2017 legatus factionis suae in Dietam Foederalem Germaniae electus est et mandatum Parlamenti Europaei deposuit.

Familia 
Avunculus eius Otto Comes Lambsdorff est, qui diu Administer Foederalis Oeconomiae Germaniae fuit. Ipse Alexander uxorem duxit atque duos liberos habet.

Nexus externi 

 Pagina officialis
 Data apud situm interretialem Parlamenti Europaei 
 Biographia in pagina Dietae Foederalis Germaniae

Notae 

Alumni Universitatis Bonnensis
Alumni Universitatis Georgiopolitanae
Historici Germaniae
Legati Germaniae
Legati Parlamenti Europaei
Legati Dietae Foederalis Germaniae